alexandrainst/scandi-wiki huggingface dataset:
Stein Gruben

Stein Gruben (født 8. juli 1967) fra Nord-Odal er en norsk tidligere skihopper som representerte IL Mogutten. Han er mest kjent for at han var hopperen som bragte OL-fakkelen inn på arenaen med et skihopp under åpningsseremonien til OL på Lillehammer 12. februar 1994.

Gruben debuterte i verdenscupen med 38.-plass i Oberstdorf 30. desember 1986. Hans beste plassering i verdenscupen var 22.-plass i Oberstdorf 30. desember 1990. I den tysk-østerrikske hoppuka ble han sammenlagt nummer 33 i 1990/91 og nummer 67 i 1986/87. Hans siste verdenscuprenn var i Oslo i mars 1993.

I NM tok Stein Gruben bronsemedalje individuelt i normalbakke på Lillehammer i 1993. Han ble norgesmester for lag med Buskerud i 1990, tok sølvmedalje i 1992 og 1993, og bronsemedalje i 1991. For Hedmark tok han sølvmedalje i lag-NM i 1988.

Sesongen 1993/94 deltok han i kontinentalcupen, men mislyktes i å komme på laget til OL på Lillehammer. Han ble valgt ut til å være reserve for fakkelhopper Ole Gunnar Fidjestøl, men da Fidjestøl falt og skadet seg under et treningshopp med fakkelen to dager før åpningen, måtte Gruben gjøre fakkelhoppet under åpningsseremonien. Etter hoppet på rundt 70 meter ga Stein Gruben fakkelen til den svaksynte handikapidrettsutøveren Cathrine Nøttingnes, som med en ledsager førte fakkelen rundt i arenaen før hun ga den til kronprins Haakon, som tente den olympiske ild.

Kilder 
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 334-341
 Offisiell rapport fra De XVII Olympiske Vinterleker – Åpnings- og avslutningsseremoniene (arkivert hos Fylkesarkivet i Oppland)

Eksterne lenker 
 
 Glåmdalen: Flammende glede og smerte (12. februar 2004)
 NRK: Fakkelhoppvikaren (9. februar 2009)
 Oslonett/NTB: Stein Gruben var ikke nervøs (12. februar 1994)

Norske skihoppere
Personer fra Nord-Odal kommune
Norgesmestere i skihopp
Tele Silkeveveri

Tele Silkeveveri var en tekstilbedrift på Notodden i Telemark. Den ble etablert i 1936, og produserte silketrikot.

Se også
Tekstilindustri

Eksterne lenker
 Beskrivelse av norske tekstilbedrifter – Norsk Museumsnettverk for industrihistorie.

Tidligere norske tekstilbedrifter
Selskaper etablert i 1936
Næringsliv i Vestfold og Telemark
Terje Wibe

Terje Paul Wibe (født 6. oktober 1947 i Oslo) er en norsk sjakkspiller. Han ble Norgesmester i sjakk i 1971 etter en stikkamp mot Svein Johannessen, som han vant 4,5-3,5. 

Terje Wibe ble utnevnt til Internasjonal mester i sjakk (IM) av Verdenssjakkforbundet FIDE i 1977, som den femte fra Norge med denne tittelen. Han kvalifiserte seg til tittelen ved fine resultat i de to internasjonale turneringene Astoria Chess International 1976 og 1977 på Hamar, og deretter med en tredjeplass i Gausdal Chess International 1977.

Terje Wibe lærte å flytte sjakkbrikkene hjemme som 7-8-åring, og kom deretter med i skolesjakken i Oslo. Han ble siden Oslomester i juniorklassen, og i 1965 ble han juniornorgesmester.

Terje Wibe deltok på det norske landslaget i sjakk-OL (VM for landslag) i 1966, 1968, 1970 og 1972. I 1966 måtte han vinne mot Stormester Rossolimo, USA for at Norge skulle gå til A-finalen blant de 16 beste lagene. Dette klarte han også i et "sprudlende kongeangrep slo gjennom". Terje Wibe tok 4,5 av 10 på 6. bord i 1966, 8,5 av 14 på 5. bord i 1968, 8,5 av 15 på 4. bord i 1970 og 7 av 15 på 2. bord i 1972.

Terje Wibe har også spilt postsjakk, og i 1982 kvalifiserte han seg til tittelen Internasjonal mester i fjernsjakk, og i 1994 til tittelen Internasjonal stormester i fjernsjakk.

Referanser

Kilder 
 Norsk Sjakkblad nr 5, 1977
 Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
 Olimpbase, database over sjakkolympiader osv

Eksterne lenker 
 
 Terje Wibe sine parti hos NorBase

Norgesmestere i sjakk
Norske internasjonale mestere i sjakk
Internasjonale fjernsjakkstormestere
Sjakkolympiadedeltagere
Personer fra Oslo
Norske sjakkspillere
Sucha Beskidzka

Sucha Beskidzka (til 1965 Sucha) er en by i Lillepolske voivodskap. Byen ligger sør i Polen, ca 57 km sørvest for Kraków. Selve byen har 9 750 innbyggere. Billy Wilder er født i Sucha i 1906.

Byer i det lillepolske voivodskap
Jotam av Juda

Jotam (hebraisk: , Yôṯām; «Gud er perfekt»; gresk: Ιωαθαμ; latin: Joatham) var konge av det sørlige israelittiske Judea og sønn av kong Ussia av Judea og Jerusja, datter av Sadok.

Han tok tronen da han var 25 år gammel og styrte fra Jerusalem i 16 år. William F. Albright har datert hans styre til 742 – 735 f.Kr.. Edwin R. Thiele har datert ham som medkonge med Ussia fra 751/750 f.Kr. og hans tid som enekonge fra 740/39 til 736/735 f.Kr., på den tid da han ble avsatt av den pro-assyriske fraksjonen til fordel for sin sønn Akas. Hans styre på 16 år startet som medkonge. Thiele har beregnet hans død til 732/731 f.Kr. Han er en også en av de jødiske kongene som er nevnt som i Jesus' slekt i Matteusevangeliet i den kristne Bibelen.

Jotams styre var godt; han bygde på Jerusalems murer og han bekjempet fiendene. Han gjorde ammonittene til skattepliktige i flere år.

Han sies å ha gjort det som var rett i Herrens øyne, men folket oppførte seg ikke helt godt. Ellers sies det egentlig lite om ham. Han døde etter å ha regjert i seksten år.

Referanser  

Konger av det gamle Israel
Matteusevangeliet
Berger museum

Berger museum driftes av Vestfoldmuseene IKS i samarbeid med Berger museumsforening. Museet ligger i grensen mellom Sande og Svelvik kommuner og formidler norsk tekstilindustrihistorie, med utgangspunkt i Berger og Fossekleven fabrikker. Berger er et av landets best bevarte industrisamfunn. Berger museums store skatt er den omfattende mønster- og tekstilsamlingen tilhørende 122 års tekstilhistorie. Samlingen eies av Berger museumsforening og forvaltes av Vestfoldmuseene. I 2015 ble det museet åpnet i nye lokaler.

Referanser

Eksterne lenker
Offisielt nettsted Berger museum
Beskrivelse av Berger og Fossekleven fabrikker – Norsk Museumsnettverk for industrihistorie.
Se Berger museum på Digitalt museum

Industrimuseer
Museer i Viken
Museer i Vestfold og Telemark
Levende museer i Norge
Museer etablert i 1997
Kultur i Holmestrand
Kultur i Drammen
Byggverk i Drammen
Svelvik
Erlend Filippusson

Erlend Filippusson (født på 1330-tallet, død 1407) var væpner, riksråd, sysselmann og fehirde. Faren var kanskje Filippus Erlendsson. Han var far til Eindride Erlendsson (nevnt 1384–1440).

Erlend Filippusson tilhører den mektige Losnaætten. Han var godseier og hadde flere viktige ombud i Norge i siste halvdel av 1300-tallet. Setegarden lå på øya Losna i Gulen.

Kilder
Artikkel i Store norske leksikon

Personer fra Gulen kommune
Dødsfall i 1407
Nordmenn fra middelalderen
Norske riksråder
Forretningsmodell

Forretningsmodell beskriver hvordan en organisasjon skaper, leverer, og fanger opp verdier – økonomiske, sosiale, eller andre former av verdier. Prosessen med å utvikle forretningsmodellen er en del av forretningsstrategien.

I teori og praksis benyttes begrepet forretningsmodell for et bredt spekter av uformelle og formelle beskrivelser for å representere de viktigste delene av en virksomhet, herunder formål, tilbud, strategier, infrastruktur, organisatoriske strukturer, handelspraksis, og operasjonelle prosesser og retningslinjer.

Når en bedrift blir etablert, benytter den enten direkte eller indirekte en bestemt forretningsmodell som beskriver hvordan verdi skapes. Essensen av en forretningsmodell er at den definerer den måten bedriften leverer verdi til kunder, lokker kundene til å betale for en gitt verdi, og omdanner disse utbetalingene til fortjeneste. Forretningsmodellen reflekterer derfor ledelsens hypotese om hva kundene ønsker, hvordan de vil ha det, og hvordan en bedrift kan organisere seg for best mulig å imøtekomme disse behovene, få betalt for disse, og skape en fortjeneste. Forretningsmodellene brukes for å beskrive og klassifisere bedrifter (spesielt i ved nyopprettede forretninger), men de er også brukt av ledere i bedrifter til å utforske mulighetene for framtidig utvikling.

Kilder 
 Business Model Generation, A. Osterwalder, Yves Pigneur, Alan Smith, and 470 practitioners from 45 countries, self published, 2010
  The Business Model Ontology – A Proposition In A Design Science Approach (PDF)
  Do Some Business Models Perform Better than Others?

Forretningsstrategi
Ingebjørg Bratland

Ingebjørg Harman Bratland (født 8. mai 1990 på Edland i Vinje i Øvre Telemark) er en norsk folkemusiker, kveder og sanger.

Hun er i slekt med Sondre Bratland.

Musikalsk karriere
Bratland startet med kveding da hun var fem og et halvt år gammel. I 2008–2009 gikk hun på Foss videregående skole i Oslo. Bratlands sanglærer har vært Ellen Nordstoga. I 2004, 14 år gammel, fikk hun Eckbo legaters folkemusikkpris. Bratland har som kveder vunnet fire seire i C-klassen på Landskappleiken.

Bratland synger tittelsporet på barneserien Jul i svingen på NRK1. Seriens musikk er skrevet av Odd Nordstoga og gitt ut i 2006. Den vant også Spellemannprisen i 2006 for beste barneplate. Bratland synger duett på Julevise med Odd Nordstoga. Hun har bidratt med sangen «Mitt hjerte alltid vanker» på kronprinsesse Mette-Marits CD med utvalgte salmer, Sorgen og gleden, og har deltatt på en rekke andre konserter og forestillinger. Hun sang blant annet Den fyste song for kong Harald i forbindelse med hans 70-årsdag i 2007. 

I 2009 vant hun vokal klasse A under NM i folkemusikk på Geilo. Hun er også nordisk mester i folkemusikk, og har mottatt Vinje kommunes kulturstipend for 2009. I 2010 vant Bratland Fureprisen på 50.000 kroner Bratland har også deltatt på fjernsynssendinger som Beat for Beat på NRK1 og Det store korslaget på TV2.
I forbindelse med minnekonserten i Oslo domkirke 30. juli 2011, sang hun Nordahl Griegs «Til Ungdommen» a cappella.

I 2013 ga hun ut albumet Heimafrå sammen med Odd Nordstoga. For albumet fikk de Spellemannprisen 2013 i klassen folkemusikk/tradisjonsmusikk. Bratland ble nominert til Spellemannprisen 2014 i klassen viser for albumet Berre meg. Hennes andre soloalbum Månesinn ble tilgjengelig på strømmetjenester 6. november 2015, og offisielt lansert 13. november 2015. Albumet består av låter Bratland har skrevet selv, sammen med produsentene Espen Lind og Geir Hvidsten. I kjølvannet av opptredenen på Spellemannprisen 2016 ble det også sluppet en remiks av singelen «Stjernene», som gjestes av rapperen Lars Vaular. 

I 2017 vant hun Hilmarprisen, en folkemusikkpris som deles ut av Steinkjer kommune og Nord-Trøndelag fylkeskommune til minne om Hilmar Alexandersen.

I januar 2018 ble hun tildelt Wenche Foss' ærespris. Hun delte prisen med Norsk Fosterhjemsforening.

Diskografi
Heimafrå (med Odd Nordstoga) (2013)
Berre meg (2014)
Månesinn (2015)
Hjarteskjell (2017)
Papirfly (2020)

Referanser

Eksterne lenker 
 
 
 

Norske folkemusikere
Norske låtskrivere
Norske visesangere
Vinnere av Spellemannprisen i klassen folkemusikk
Vinnere av Spellemannprisen
Personer fra Vinje kommune
Consto Arena

Consto Arena er et fotballstadion i Mjøndalen, Drammen kommune. Fotballarenaen brukes av eliteserielaget Mjøndalen Idrettsforening.

Navnehistorikk

Nedre Eiker Stadion 
Stadionet het opprinnelig Nedre Eiker Stadion.

Mjøndalen Stadion 
Etter en større utbygging i 2011/2012 skiftet anlegget navn til Mjøndalen Stadion. Da fikk anlegget ny bane med kunstgressdekke og undervarme, lysanlegg i henhold til krav fra Norges Fotballforbund, og ny hovedtribune med  sitteplasser under tak med alle fasiliteter. Hovedtribunen var fortrinnsvis forbeholdt innehavere av sesongkort og supportere.

Isachsen Stadion 
Etter opprykket til Tippeligaen i 2014 ble stadionet bygget ut til totalt  plasser, og navnet solgt til Isachsen Gruppen. Det nye navnet ble dermed Isachsen Stadion med virkning fra sesongen 2015. Stadionet hadde etter utbyggingen i 2014 i tillegg til sitteplasser på hovedtribunen, også ca. 750 sitteplasser på motsatt side samt ca. 750 sitteplasser på den ene kortsiden bak mål. Deler av tribunen på denne kortsiden er forbeholdt bortesupportere. Motsatt kortside har om lag  ståplasser.

Consto Arena 
Stadionet skiftet navn til Consto Arena med virkning fra 1. januar 2019, som følge av at Mjøndalen IF hadde inngått et samarbeid med entreprenørselskapet Consto.

Referanser

Eksterne lenker
 Mjøndalen stadion og Nedre Eiker Stadion  hos MIF.no
 Consto Arena - Nordic Stadiums

Fotballstadioner i Norge
Idrettsanlegg i Drammen
Byggverk fullført i 1950
Ballard

Ballard er en bydel i byen Seattle i delstaten Washington i USA. Bydelen er kjent for sin skandinaviske innvandringshistorie og har fortsatt et visst skandinavisk preg, blant annet ved Nordic Heritage Museum og årlig feiring av 17. mai. 

Ballard grenser i nord og øst til Crown Hill, Greenwood, Phinney Ridge og Fremont, mens Lake Washington Ship Canal i sør skiller den fra bydelene nærmere sentrum. I vest grenser Ballard til Shilshole Bay ut mot Puget Sound. 

Bydelen er oppkalt etter William Rankin Ballard, forretningsmannen som var med på å utvikle byen i slutten av siste halvdel av 1800-tallet. Trelastindustri var en viktig næring i byen. byen mottok mange innvandrere fra de nordiske land. Ballard ble inkorporert som by i 1890, men ble i 1907 innlemmet i Seattle.

Eksterne lenker 
 

Seattle
Amesto

Amesto Group består av flere selskaper i Norge, Sverige og Danmark med ca 1000 ansatte som leverer løsninger basert på teknologi, software, BPO-tjenester, rådgivning, bemanning og konsulenttjenester. Amesto-konsernet ble opprettet i 2002 og er en del av Spabogruppen, I 2017 omsatte Amesto for over én milliard norske kroner.

Selskaper
Amesto AccountHouse
Amesto Global
Amesto Solutions
Amesto Toptemp
Amesto FirstPoint
Amesto NextBridge

Referanser

Eksterne lenker

Norske tjenesteselskaper
Selskaper etablert i 2002
Valdres alpinsenter

Valdres alpinsenter er et vintersportssted i Valdres i Nord-Aurdal kommune, 2 timer og 15 minutters kjøring nordvest fra Oslo. Alpinsenteret består av fire skiheiser og 11 nedfarter med variabel vanskelighetsgrad. Anlegget er lokalisert på 700 moh. og går opp til 1060 moh. Terrenget er variert og passer for snowboardere og freestylere. Valdres alpinsenter har også et eget barneområde med to barneheiser. Det er overnattingstilbud på toppen av senteret, med ski inn og ut. I skianlegget finnes også skikro og skiutleie.

Alpinanlegg i Norge
Byggverk i Nord-Aurdal
Sport i Nord-Aurdal
Bjorli alpinanlegg

Bjorli alpinanlegg ligger på Bjorli i Lesja kommune. Stedet er spesielt kjent for sin snøsikre og lange skisesong. Den strekker seg fra begynnelsen av november til ut april. Bjorli alpinanlegg er av internasjonal klasse. Høyeste punkt 1250 moh. og høydeforskjellen er på 650. Skisenteret har 11 nedfartsløyper i alle vanskelighetsgrader med en samlet lengde på 19,3 km. Anlegget har egen terrengpark med en mengde hopp og rails (varierer), samt halfpipe. Senteret har også eget avgrenset barneområde med to heiser.

Eksterne lenker
 Bjorli skisenter

Alpinanlegg i Norge
Byggverk i Lesja
Sport i Lesja
Veske

Vesker brukes til oppbevaring av små eller større gjenstander som skal medbringes. Vesker kommer i mange type utgaver, gjerne designet for en spesiell funksjon – eksemplevis til hverdagsbruk, fest eller jobb. Dette gjenspeiles ofte i funksjonaliteten av vesken. Vesker kommer også i forskjellige materialer, alt fra skinn, nylon, bomull til materialer basert på plast og olje.

Typer
Det finnes en mengde ulike typer vesker som har navn særlig etter bruken, utseendet eller materialet. Noen av disse er:

Clutch – dette er ofte betegnelsen på en avlang festveske, som ofte har en konvoluttlignende form. Den kommer gjerne uten skulderrem, men kan også være med skulderrem. Flere utgaver kan også ha metall-lister med knepping på toppen.
Portemoné – dette er ofte en litt større pung, som har plass til mer enn kun småmynter. Den har ofte en kneppfunksjon som lås på toppen.
Skulderveske – denne vesken kan ha alle mulige størrelser, former og materialer. Den kjennetegnes ved at det finnes en eller to remmer på vesken som kan brukes til å bære på skulderen.
Crossover – er en type veske som bæres på diagonalt på kroppen, hvor vesken henger på motsatt side av kroppen for den skulderen som remmen går over. 
Postveske – en veske som i utgangspunktet er stor nok til å romme A4 blokker og permer. Den kommer i dag også i større og mindre størrelser. Den gjenkjennes ved den rektangulære formen, og har gjerne en crossover-funksjon.
Strandnett – gjerne et litt større nett, ofte i bomull eller annet tekstilmateriale, hvor man kan ha med håndkle og strandsaker, eller en rekke andre ting.
Weekendbag – en ekstra stor bag som rommer et par skift samt toalettsaker. Kan selvfølgelig også brukes til andre saker.
PC-veske – en veske som har et innebygd rom for bærbar datamaskin. Kan ha ha mange typer form og størrelse.

Se også
 Bag, pung, taske, skreppe
 Dokumentmappe, portefølje
 Koffert
 Plastpose, handlenett
 Ryggsekk, tornister
 Lommebok, pengepung
 Kartusj, kogger
 Necessær

Reiseeffekter
Beholdere
Drakttilbehør
Shippingutvalget

Shippingutvalget ved Handelshøyskolen BI arbeider for å øke forståelsen for den maritime næringen blant studenter. Utvalget er et interesseutvalg, og medlemmene representerer mange av studieretningene ved Handelshøyskolen BI. Gjennom året arrangerer utvalget bedriftspresentasjoner, bedriftsbesøk, utenlandsturer og kurs for å gjøre studentene oppmerksomme på mulighetene i den maritime næringen. I tillegg arrangeres det en rekke sosiale events for at studentene skal kunne bli bedre kjent og knytte et nettverk blant studentene. Målet er å få flest mulige studenter til å se de mulighetene den maritime næringen tilbyr, for at studentene deretter kan gjøre seg opp en mening om dette er noe for dem.

Tilknytning
Oslo:

Shippingutvalget stiftet i 1998 er et utvalg under SBIO – Studentforeningen ved Handelshøyskolen BI i Oslo. Dette er med på å gjøre det lettere for utvalget å arrangere events for studentene ved BI Nydalen.

Bergen: 

Shippingutvalget ved Handelshøyskolen BI i Bergen ble stiftet i 2012. Utvalget er under BIS - BI Studentsamfunn, en studentforening ved Bl i Bergen, Stavanger og Trondheim.

Eksterne lenker 
 Shippingutvalgets nettsted
Shippingutvalget i Bergen

Studentforeninger ved Handelshøyskolen BI
Blå krukke

Blå krukke er et musikkalbum med Kari Bremnes, utgitt av Kirkelig Kulturverksted i 1989. Albumet inneholder tekster av Kari Bremnes satt til melodier av Petter Henriksen. Arrangementene ble utarbeidet av musikerne Iver Kleive (keyboard) og Audun Kleive (trommer, perkusjon).

Sporliste

 «Eventyr»
 «Dagen»
 «Møte»
 «Barn av blå krukke»
 «Mørke midt på dagen»
 «Så hadde du et rom»
 «Og ute er det sol»
 «Din barndoms brune båt»
 «Hurtigrute»
 «Reise»

Eksterne lenker 
 

Musikkalbum fra 1989
Kari Bremnes-album
Jorun Kummen

Jorun Kummen (født 20. november 1979) er en norsk forfatter og akademiker. Hun tok sin bachelorgrad i statsvitenskap ved Universitetet i Agder, og senere en mastergrad i europeisk samfunn, forskning og teknologi ved Universitetet i Oslo. 

Fra 2004 til 2006 var hun ansvarlig redaktør for studentavisen Unikum, og hun har siden jobbet innenfor en rekke medier. Hun har også vært lokalpolitiker i Bydel Gamle Oslo for Det norske Arbeiderparti. Etter studiene jobbet hun for Norges forskningsråd og Den norske legeforening med kommunikasjon og politisk utredning.

I 2010 lanserte hun boken Research for the Benefit of SMEs - How the Programme operates in Norway på det europeiske markedet. Boken tar for seg EUs 7. rammeprogram for forskning og teknologisk utvikling, og hvordan norske aktører drar utbytte av ordningen.

Litteratur 
 2010 – Kummen, Jorun Research for the Benefit of SMEs – How the Programme operates in Norway, Amtsgericht Saarbrücken: Lambert Academic Publishing ISBN 978-3-8433-5624-4

Norske statsvitere
Norske forfattere
Fødsler i 1979
Rogne skule

Rogne skule er en skole i Øystre Slidre. Elevene ved skolen er organisert i tre trinn; 1.-2. årstrinn, 3.-4. årstrinn og 5.-7. årstrinn. 

Nybygget på Rogne skule sto ferdig til kongebesøket i Valdres som fant sted i juni 2010, der kongen foretok den offisielle åpningen av skolen etter ombyggingen. 

Rogne skule ble tatt i bruk ved skolestart høsten 2010. Ved skolestart høsten 2011 begynte det 138 elever ved Rogne skule. Skolestrukturen i Øystre Slidre kommune er ny fra skolen startet opp i august 2011.

Eksterne lenker 
 Rogne skule på Øystre Slidre kommunes hjemmeside

Øystre Slidre
Keisernes nye klær – Våre norske toppslagere 1973–1985

Keisernes nye klær – Våre norske toppslagere 1973–1985 er en samleplate med Four Jets, utgitt i 1996.

Sporliste

 «Fly din vei» (Roberto Danova/Danny Shoshan/Philip Kruse), (Eurotreff 3)
 «Den magiske spiker'n» (Tor Brovold/Linhjell/Kai Biermann), (Eurotreff 4)
 «Swiss Lady» (Peter Reber/Gunnar Hordvik), (Langspillplate 1977)
 «Trøndelag» (Berit Østlund/Grøning/Biermann), (Langspillplate 1977)
 «Aille mainn på plass» (Hans Brelid/Biermann), (Langspillplate 1977)
 «Sommerdrøm» (Hans Rotmo/Einar Horgmo), (Klovn på deltid)
 «Vi har det så bra» (Brovold/Svein Strugstad), (Klovn på deltid)
 «Elgesæter bru» (Hans Rotmo), (Klovn på deltid)
 «Ulvillavisa» (Bengt Pegefeldt/Rotmo), (Hainnhoinn in the Band)
 «Æ ber dæ unnskyld» (Hans Vermeulen/Hordvik), (Hainnhoinn in the Band)
 «Takk for det du sa» (George Harrison/Hordvik), (Hainnhoinn in the Band)
 «God morgen» (Lasse Holm/Torgny Söderberg/Liv Mylius/Brovold/Ole Andreas Norum), (Hainnhoinn in the Band)
 «Ung igjen» (Strugstad/Hordvik), (Diorslips og struktursveis)
 «Dag etter dag» (Lasse Holm/Monica Forsberg/Pommern), (Diorslips og struktursveis)
 «20 år» (Svein Strugstad), (Til alle)
 «Æ kjæm så vel i hau dæ» (Hans Løkken), (Til alle)
 «Ta mi hand» (Arve Sigvaldsen), (Til alle)

Eksterne lenker
 Keisernes nye klær

Musikkalbum fra 1996
Norske samlealbum
Four Jets-album
Holmlia Sportsklubb

Holmlia Sportsklubb (Holmlia SK), stiftet oktober 1982, er et norsk idrettslag fra Holmlia i Oslo. Holmlia SK har idrettsgrupper innen fotball, håndball, innebandy, basketball, turn, dans og ballett. Fotballaget spiller pr. 2018 på seniornivå i 4. divisjon.

Holmlia SK har pr. 2011 vunnet totalt 6 NM-gull i innebandy, for kvinner i 2001, 2002, 2003, 2008 og 2011 og for menn i 1995.

Kjente personer 
 Linn-Kristin Riegelhuth (håndball)
 Dagfinn Ringås (innebandy)
 Jonathan Parr (fotball)

Eksterne lenker 
 
 Holmlia Håndball
 Holmlia Innebandy

Idrettslag i Oslo
Idrettslag etablert i 1983
Håndballag i Norge
Innebandyklubber i Norge
Holmlia
Tekst og musikk

Tekst og musikk er et musikkalbum med Ove Thue, utgitt i 1980.

Sporliste
 «Uhjelp»
 «Harmoni»
 «Hull i en rute»
 «Fred på jord»
 «Sykkelturen»
 «Kinovise»
 «Tidlig»
 «Å for et deilig vann»
 «To komma ni»
 «Siste kutt»

Musikkalbum fra 1980
Ove Thue-album
Baldur Möller

Baldur Möller (født 19. august 1914, død 23. november 1999) var en islandsk sjakkmester.

Han ble islandsk mester mange ganger (vant i 1938, 1941, 1943, 1947, 1948, 1950, og beholdt tittelen sin i 1939).

Möller vant Nordisk mesterskap i sjakk i 1948 og 1950.

Han spilte tre ganger for Island i Sjakk-OL:
 I 1937, på fjerde bord i 7. Sjakk-OL i Stockholm (+3 –11 =2);
 I 1939, på fjerde bord i 8. Sjakk-OL i Buenos Aires (+6 –5 =4);
 I 1956, på fjerde bord i 12. Sjakk-OL i Moskva (+7 –1 =8).

Referanser

Eksterne lenker 
 
 Baldur Möllers nekrolog 

Baldur Møller
Nordiske mestere i sjakk
Baldur Møller
Sjakkolympiadedeltagere
Personer fra Reykjavik